ZA POČETAK NEKOLIKO ZANIMLJIVOSTI O PČELAMA:

***PČELE*** su vrlo marljivi insekti.

One su jedini insekt koji proizvodi hranu koju jedu ljudi.



\*Žive u kolonijama u kojima ima puno radilica, jedna matica i nekoliko trutova.

\* Pčele se ne rode znajući kako da naprave med. Mlade pčele sve nauče od starijih i iskusnijih.

\*Matica je pčela koja je glavna u košnici, ona je nešto slično kao direktorica. Ona nikad ne napušta košnicu.

\*Pčele radilice izlučuju vosak, grade saće, skupljaju nektar, pelud i vodu, pretvaraju nektar u med, čiste košnicu i hrane ličinke.

\*Dok lete s cvijeta na cvijet, radilice skupljaju pelud u posebne vrećice na zadnjim nožicama.



\*Kada se vrate u košnicu donose pelud u ćelije i pretvaraju sakupljeni nektar u med.



\*Medonosne pčele imaju jako razvijen osjet mirisa koji im omogućuje prepoznavanje, komunikaciju unutar košnice i pronalaženje hrane.

Njihov njuh je toliko precizan da one mogu razlikovati stotine različitih biljnih sorti.

\*Samo pčele radilice mogu ubosti, i to samo ako osjećaju da su u opasnosti.

Dok u većini slučajeva umru nakon što ubodu čovjeka, većina pčela ne umre nakon što ubodu druge insekte ili životinje.

Razlog je taj što se žalac ‘zakači’ za ljudsku kožu i istrgne je od tijela pčele.



NEKOLIKO PRIJEDLOGA ZA AKTIVNOSTI:

\*Poslušajte “Priča o pčeli“

<https://youtu.be/o2stBgUNlMI>



\*Pjesma „Leti pčela malena“

<https://youtu.be/2SzxJJNiHWY>



\*Crtani film „Pčelica Maja“

<https://youtu.be/EmtKumb7798>



\*Slikovnica „Pčelica Jelica i Medo Edo“

<https://poljoprivreda.gov.hr/UserDocsImages//dokumenti/novosti//Slikovnica%20P%C4%8Delica%20Jelica%20i%20medo%20Edo.pdf>



\*Likovna aktivnost: „Košnica“

*(razvoj okulomotorne koordinacije i preciznosti pokreta)*

Pripremite: papir, tuljac od wc papira, žutu temperu i kist.

Zadatak je da na papiru radite ostiske tuljcima od wc papira umočenima u žutu boju. Kada se otisci posuše dijete unutar kruga boja koristeći kist, pazeći pritom da ne prijeđe preko crte.



\*“Let pčele“

*(razvoj okulomotorne koordincije i previlan hvat olovke)*

Pripremite: papir A4 i flomastere

Zadatak: roditelj na papiru na nekoliko mjesta nacrta cvjetove, a dijete flomasterom prolazi od cvijeta do cvijeta (što predstavlja let pčele) pazeći da ih spaja ravnom crtom.



\*“Pčela puni saće“

(*Povezivanje broja i količine, te prepoznavanje i imenovanje brojeva)*

Pripremite: kutiju od jaja i plastelin ili tijesto.

U svaku udubinu u kutiji za jaja upište jedan broj.

Zadatak za dijete je da od plastelina ili tijesta izrađuje kuglice koje predstavljaju pelud i stavlja ih u košnice ovisno o zadanom broju.



\*Pokretna igra „Pčele“

*( razvoj motoričkih vještina)*

Ako u dvorištu imate cvijeća iskoristite ga za igru pokretom u kojoj će djeca zasigurno uživati (ili prošećite do parka), a možete i napraviti stazu tako da na određenoj udaljenosti postavite komade kartona (na nekima će biti nacrtani cvjetovi a neke ostavite prazne).

Pravila igre:

*Vi ste "pčele".*

*„Pčele“ trebaju prijeći stazu trčeći... kada vide biljku sa cvijetom trebaju stati, duboko udahnuti i raširiti ruke (kao da su krila) i na prstima napraviti krug oko biljke... na kraju se nagnuti nad cvijet kao da skupljaju nektar.*

*Isti niz radnji treba ponoviti kod svakog cvijeta dok ne dođu do kraja.*



Vaše odgojiteljice Žute skupine!